
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

10 ΦΕΒΡΟΥΑΡΙΟΥ 1987 


ΤΕΥΧΟΣ ΤΕΤΑΡΤΟ 



ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση εκθέσεως Επιτροπής ορίων αιγιαλού και παραλίας σε 
παραλιακή περιοχή της Κοινότητας Αντιμάχειας στη Ν. Κω με' 
κτηματομερίδες 1106, 1107, 1108, 1109, 1110, 1114, 
1115 γαιών Αντιμάχειας στη θέση «ΚΑΡΑΜΟΥΣΤΑΦΑΪΝΑ» 
μπροστά από την ιδιοκτησία της «Α.Ε. ΟΛΥΜΠΙΑΚΕΣ ΔΙΑΚΟ¬ 
ΠΕΣ»..... 1 

Κήρυξη ως αναδασωτέας έκτασης 800 στρεμμάτων στη θέση Κα- 
μπούρι περιφέρειας Κοινότητας Σκουταριού Νομού Λακωνίας. 2 
Κήρυξη ως αναδασωτέας έκτασης 6,736 στρεμμάτων στη θέση 
Ψηλή Ράχη περιφέρειας Κοινότητας Δαφνιού Νομού Λακωνίας. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών στα Ο.Τ. 66, 67, 68, 69 και 
70 στην Τρίπολη Ν. Αρκαδίας. 4 

ΑΝΑΚΟΙΝΩΣΕΙΣ 

Ειδοποίηση περί της γενομένης παρακαταθήκης για αναγκαστική 
απαλλοτρίωση ρυμοτομηθέντος ακινήτου. .. 5 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΑΚ 4252/86 (1) 

Επικύρωση εκθέσεως Επιτροπής ορίων αιγιαλού και παραλίας σε παρα¬ 
λιακή περιοχή της Κοινότητας Αντιμάχειας στη Ν. Κω με κτηματο¬ 
μερίδες 1106, 1107, 1108, 1109, 1110, 1114, 1115 γαιών 
Αντιμάχειας στη θέση «ΚΑΡΑΜΟΥΣΤΑΦΑΪΝΑ» μπροστά από την 
ιδιοκτησία της «Α.Ε. ΟΛΥΜΠΙΑΚΕΣ ΔΙΑΚΟΠΕΣ». 

Ο ΝΟΜΑΡΧΗΣ ΔΩΔΕΚΑΝΗΣΟΥ 
' Εχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
σε συνδυασμό με αυτές του Ν.Δ. 532/70 και Β.Δ. 704/70. 

2. Τις διατάξεις του Κ.Δ. 132/1929 «περί Κτηματολογικού Κανο¬ 
νισμού Δωδεκανήσου» που διατηρήθηκε σε ισχύ δυνάμει του άρθρου 8 
του Ν. 510/1947. 

3. Τις διατάξεις του Α.Ν. 2344/1940 «περί αιγιαλού και παραλίας» 
όπως έχουν τροποποιηθεί και συμπληρωθεί μεταγενέστερα. 

4. Τις διατάξεις του Ν.Δ. 439/70 «περί συμπληρώσεως διατάξεων 
περί αιγιαλού». 

5. Τις διατάξεις του άρθρου 74 Π.Δ. 636/77 «περί συγκροτήσεως 
μεταξύ άλλων και της Επιτροπής καθορισμού ορίων αιγιαλού και παρα¬ 
λίας». 

6. Τις διατάξεις του άρθρου 20 Ν. 719/77 «περί του τρόπου 
συντάξεως τοπογραφικών - υψομετρικών διαγραμμάτων από ιδιώτες 
μηχανικούς κ.λπ.». 

7. Την υπ’αριθμ. 0.208/181/26.4.1982 κοινή απόφαση των 
Υπουργών Προεδρίας και Οικονομικών «περί αναμορφώσεως συλλογι¬ 


κών οργάνων Γνωμοδοτικής και Αποφασιστικής Αρμοδιότητας του 
Υπουργείου Οικονομικών» με την οποία διατηρείται η Επιτροπή καθο¬ 
ρισμού αιγιαλού και παραλίας και συγχωνεύεται με την Επιτροπή 
Αμμοληψίας σε ενιαίο συλλογικό όργανο , με τίτλο «Επιτροπή καθορι¬ 
σμού των ορίων αιγιαλού και θέσεων αμμοληψίας». 

8. Το 3090/648/18.5.76 έγγραφο του Υπουργείου Οικονομικών 
«περί του στην Δωδεκάνησο ορίου αιγιαλού» σε συνδυασμό με την 
325/1971 και 203/1973 γνωμοδοτήσεις του Ν.Σ.Κ. 

9. Την από 14.10.86 έκθεση καθορισμού των ορίων αιγιαλού και 
παροιλίας της κατά το άρθρο 74 Π.Δ. 636/77 αρμόδιας Επιτροπής, 
στην παραλιακή περιοχή της κοινότητας Αντιμάχειας Ν. Κω με κτημα¬ 
τομερίδες 1106, 1107, 1108, 1109, 1110, 1114, 1115 γαιών 
Αντιμάχειοις μπροστά από την ιδιοκτησία της «Α.Ε. ΟΛΥΜΠΙΑΚΕΣ 
ΔΙΑΚΟΠΕΣ». 

10. Το από 1.6.1986 τοπογραφικό - υψομετρικό διάγραμμα με 
κλίμακα 1:500 της Τεχνολόγου Τοπογράφου Μηχ/κού Σοφίας Χατζη- 
μουρατίδου που ελέγχθηκε και θεωρήθηκε ως προς τη ακρίβεια 
της αποτύπωσής του στις 10.9.86 απο το Γραφείο Μηχανικού της 
Κω και στο οποίο χαράχθηκε με συνεχόμενη κόκκινη πολυγωνική 
γραμμή η οριογραμμή του αιγιαλού με τα στοιχεία: (1 ’, 2’, 3', 4', 
5', 6', 7', 8’, 9', ΙΟ', 11', 12 ', 13', 14) σε σταθερή απόσταση 
12.00 μέτρα από τη γραμμή του Μ.Χ.Κ. και σε εξάρτητη από μόνιμα 
σταθερά σημεία επί του εδάφους: Π1, Π2, ... ΠΙΟ ενώ η οριογραμμή 
της παροιλίας χαράχθηκε με κίτρινη πολυγωνική γραμμή επί των 
ορίων των προς την θάλασσα ιδιοκτησιών (ιδιωτικών και Δημοσίου) 
αλλά και στις κοίτες των χειμάρρων με στοιχεία ΑΒΓ - ΔΕΖ - 
Η'' ΠΠ 3 Π 4 Π γ Η 8 ’ * - ΘΙΠ 6 Π ? Π 8 Κ - ΑΜ14 ’ ’, σύμφωνα με τις διατά¬ 
ξεις αρθ. 3 του ΚΔ 132/1929 «περί κτηματολογικού κανονισμού Δω¬ 
δεκανήσου». 

11. Το υπ’ αριθμ. Φ.187.2/543/86.Σ.1669/27.11.86 έγγραφο 
του ΓΕΝ με το οποίο συμφωνεί με τα καθορισθέντα από την Επιτροπή 
αιγιοιλού και παρολίοις. 

Εισηγουμένου του Οικονομικού Εφόρου Δημοσίων Κτημάτων Ρό¬ 
δου, αποφασίζουμε: 

Επικυρούμε την από 14.10.86 έκθεση της κατά το άρθρο 74 Π.Δ. 
636/77 Επιτροπής καθορισμού ορίων αιγιαλού και παραλίας διατηρη- 
θείσας με την 0.208/181/26.4.82 κοινή Υπουργική Απόφαση των 
Υπουργών Προεδρίας και Οικονομικών συγχωνευθείσα με την Επι¬ 
τροπή Αμμοληψίας σε ενιαίο συλλογικό όργανο με τίτλο «Επιτροπή 
καθορισμού των ορίων αιγιοιλού και θέσεων αμμοληψίας» στην παρα¬ 
λιακή περιοχή της Κοινότητας Αντιμάχειοις Ν. Κω με κτηματομερίδες 
1106, 1107, 1108, 1109, 1110, 1114, 1115 γαιών Αντιμάχειας 
μπροστά από την ιδιοκτησία της «Α.Ε. ΟΛΥΜΠΙΑΚΕΣ ΔΙΑΚΟΠΕΣ», 
καθώς επίσης και το συνοδεύον αυτή από 1.6.86 τοπογραφικό - υψομε¬ 
τρικό διάγραμμα με κλίμοικα 1:500 της Τεχνολόγου - Τοπογράφου 
Μηχανικού Σοφίοις Χατζημουρατίδου, που ελέγχθηκε και θεωρήθηκε 
ως προς την ακρίβεια της αποτύπωσής του στις 10.9.86 από το 
Γραφείο^Μηχανικού Κω και στο οποίο διάγραμμα χαράχθηκε με συνε¬ 
χόμενη κόκκινη πολυγωνική γραμμή η οριογραμμή του αιγιοιλού με 
τα στοιχεία: 1’, 2', 3’, 4', 5', 6', 7', 8', 9’, ΙΟ', 11', 12', 
13', 14' ενώ η οριογραμμή της παροιλίας χαράχθηκε με κίτρινη 

πολυγωνική γραμμή επί των ορίων των προς τη θάλασσα ιδιοκτησιών 
(ιδιωτικών και Δημοσίου), αλλά και στις κοίτες των χειμάρρων με 
στοιχεία ΑΒΓ - ΔΕΖ - Η'' Π 3 Π 4 Π 5 Η8· ’ - ΘΙΠ Π ? Π 8 Κ - ΛΜ14' \ 
σύμφωνα με τις διατάξεις αρθ. 3 του ΚΔ 132/1929 «περί κτηματολο- 
γικού κανονισμού Δωδεκανήσου». 

Η καθορισθείσα και χαραχθείσα οριογραμμή του αιγιαλού, αποτελεί 
το όριο του μεγίστου πλην συνήθους χειμερίου κύμματος, προσαυξημένο 
κατά 12 μέτρα (άρθρο 3 ΚΔ 132/1929). 

Ο καθορισμός των ορίων αιγιαλού και παραλίας στη θέση αυτή 
γίνεται για πρώτη φορά και δεν έχει καθορισθεί και στην παράπλευρη 
περιοχή. Κτίσματα εντός της ζώνης του αιγιαλού δεν υφίατανται. 

Ο καθορισμός της παραπάνω οριογραμμής γίνεται προς εξυπηρέ¬ 
τηση των σκοπών των διατάξεων του άρθρου 1 ΝΔ 439/1970 σε 
συνδυασμέ με τις οδηγίες Υπουργείου Οικονομικών ως η Δ. 
3090/646/1976 διαταγή του. 

Κ παρούσα απόφαση μαζί με την έκθεση της Επιτροπής και το 
σχετικό τοπογραφικό - υψομετρικό διάγραμμα, να δημοσιευθεί στην 
Εφημερίδα της Κυβέρνησης. 

Ρόδος, 26 Ιανουάριου 1987 
Ο Νομάρχης 

ΓΙΑΝΝΗΣ ΜΑΧΑΙΡΙΔΗΣ 
ΕΚΘΕΣΗ 

Επιτροπής καθορισμού ζώνης αιγιαλού - παραλίας του άρθρου 74 
Π.Δ/τος 636/1977 

Για τον καθορισμό, των ορίων του αιγιαλού στην θέση «ΚΑΡΑΜΟΥ- 
ΣΤΑΦΑΪΝΑ» της Κοινότητας Αντιμάχειας στη Ν. Κω και μπροστά 
από τις ιδιοκτησίες με στοιχεία Κ.Μ. 1106, Κ.Μ. 1107, Κ.Μ. 1108, 
Κ.Μ. 1109, Κ.Μ. 1110, Κ.Μ. 1114, Κ.Μ. 1115 γαιών Αντιμάχειας. 

Στην Κω σήμερα 14.10.1986 οι υπογράφοντες νόμιμα: 

1. Αλέξανδρος Οικονόμου, Εφοριακός Τμηματάρχης σαν εκπρόσω¬ 
πος Οικονομικού Εφόρου Κω, σαν Πρόεδρος της Επιτροπής. 

2. Γεράσιμος Νιαγάσας, υπάλληλος ΠΕΙ, Πολ/κός Μηχ/κός με 
Α' βαθμό στη Δ.Τ.Υ.Ν.Δ. στο Γραφείο Μηχανικού κω σαν μέλος και 

3. Κων/νος Κυρλαγκίτσης, υποπλοίαρχος Λ.Σ., Λιμενάρχης στο 
Λιμεναρχείο της Κω σαν μέλος που αποτελούν την Επιτροπή καθορι¬ 
σμού των ορίων του αιγιαλού σύμφωνα με το άρθρο 74 του Π.Δ/τος 
636/77 και της απόφασης Δ.Κ. 988/15.5.1986 Νομάρχη που ορίζει 
τα μέλη της Επιτροπής και τους νομίμους αναπληρωτάς αυτών στην 
Επαρχία Κω καθώς και το έγγραφο του Προέδρου αυτής ΔΚ 
2099/29.9.1986 και του αντιστοίχου της Οικονομικής Εφορείας Κω 
με αριθ. 4504/4.10.1986, πήγαμε στην προαναφερομένη περιοχή 
την 9.10.1986 και αφού λάβαμε υπόψη: 

1. Τα τοπογραφικά, υψομετρικά διαγράμματα που συντάχθηκαν 
από την Τεχνολόγο Τοπογράφο μηχανικό Σοφία Χατζημουρατίδου- 


Καϊάφα σε κλίμακα 1:500 και που στη συνέχεια ελέχθηκαν για την 
ακρίβεια της αποτύπωσης από τον Γεράσιμο Νιαγάσα με Α' βαθμό 
του Κλάδου Πολ/κών Μηχ/κών της Δ.Τ.Υ.Ν.Δ. στο Γραφείο Μηχανι¬ 
κού Κω την 10.9.1986 και θεωρήθηκαν από τον ίδιο σύμφωνα με 
το άρθρο 20 του Ν. 719/1977. 

2. Τις διατάξεις του Α.Ν. 2344/40 όπως αυτό τροποποιήθηκε και 
ισχύει σήμερα. 

3. Την από την επιτόπιο μετάβαση (9.10.1986) σχηματισθείσα 
αντίληψη αναφορικά με το πλάτος της βρεχομένης ζώνης της ξηράς δη¬ 
λαδή: 

α) Η μορφολογία του εδάφους χαρακτηρίζεται σαν αμμώδης με 
συνεχή σε επαλληλία αμμώδη πρανή και μέχρι βάθους (από τη στάθμη 
θάλασσας προς την ξηρά) κειμενόμενα περίπου από 20 έως 60 μέτρα. 
Από του βάθους αυτού και πέραν ακολουθεί πρανές (που σ’ ένα του 
σημείο Π2, Ε2 έχει ύψος 6,00 μ. περίπου) από προσχοσιγενή πετρώ¬ 
ματα. Πέρα του πιο πάνω πρανούς η βλάστηση χαρακτηρίζεται από 
πανίδα και καλλιεργούμενες εκτάσεις είναι δε επίπεδος. 

β) Αναφορικά με την κατάσταση της ακτής σημειώνουμε ότι κατά 
το πλείστον δεν υπάρχουν αξιόλογες διαβρώσεις πλην των σημείων 
όπου υπάρχουν οι χάνδακες του Δημοσίου και στην περίπτωση των 
σταθερών σημείων Π2,Ε2 όπου υπάρχει και το μεγάλο πρανές. 

γ) Για την περίπτωση των χειμάρρων σημειώνουμε ότι υπάρχει 
κάποια μεταβολή της κοίτης αυτών και των σημείων εκβολής που 
έχουν διαπλατυνθεί. 

δ) Η θαλάσσια περιοχή είναι στο σύνολό της αμμώδης. 

ε) Δεν υπάρχουν παλίρροιες στην περιοχή πλην όμως υπάρχουν Β.Δ. 
άνεμοι και ρεύματα. Τέλος, η Επιτροπή αφού έλαβε υπόψη όλα τα πιο 
πάνω εκτεθέντα καθορίζει την ζώνη αιγιαλού παραλίας ως ακολούθως: 
Αποφασίζει: 

1. Καθορίζει στα πιο πάνω τοπογραφικά διαγράμματα: 

α) Την οριογραμμή του Μ.Χ.Κ. με μαύρη πολυγωνική γραμμή με 
στοιχεία 1, 2, 3, ... 13. 

β) Καθορίζεται η κόκκινη πολυγωνική γραμμή με στοιχεία 1 ’, 2 ’, 
3'., ... 14' σε σταθερή απόσταση 12,00 μέτρα από την γραμμή του 
Μ.Χ.Κ. και σε εξάρτηση από μόνιμα σταθερά σημεία επί του εδάφους 
Π1, Π2 ... ΠΙΟ). 

γ) Για τις περιπτώσεις των χειμάρρων χαράχθηκε η κίτρινη γραμμή 
παραλίας: ΑΒΓ - ΔΕΖ, Η8' - ΘΙ9' και ΚΠ8 12' - ΛΜΠ9 13'. 

Η παρούσα έκθεση συντάχθηκε για τον καθορισμό της ζώνης αιγια- 
λού - παραλίας και υπογράφεται ως ακολούθους: 

Η Επιτροπή 
Ο Πρόεδρος 

ΑΛΕΞΑΝΔΡΟΣ ΟΙΚΟΝΟΜΟΥ 
Τα Μέλη 
ΓΕΡ. ΝΙΑΓΑΣΑΣ 
ΚΥΡΛΑΓΚΙΤΣΗΣ ΚΩΝ/ΝΟΣ 

Αριθ- 1836 π.ε. (2) 

Κήρυξη ως αναδασωτέας έκτασης 800 στρεμμάτων στη θέση Κα- 
μπούρι περιφέρειας Κοινότητας Σκουταριού Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
' Εχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις για διοικητική αποκέντρωση. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/8.7. 
80, β) 182447/3049/24.9.80. 

5. Την πρόταση του Δασαρχείου Γυθείου αριθ. 1807/21.10.86, 
αποφασίζουμε: 

Κηρύσσουμε ως αναδασωτέα, με σκοπό την αποκατάσταση της 
δασικής βλάστησης των ειδών ασπαλάθρου, ασφάκας, πρίνου και δρυός 
που καταστράφηκε από πυρκαγιά στις 27 Αυγούστου έτους 1986 τη 
δημόσια δασική έκτασή, εμβαδού οκτακόσιων ( 800 ) στρεμμάτων κατη¬ 
γορίας παρ. 2 άρθρου 3 Ν. 998/79, που βρίσκεται στη θέση Καμπούρι 


περιφέρειας Κοινότητας Σκουταριού. 

Προσδιορίζεται στο χάρτη της Γ.Υ.Σ. 1977 με κλίμακα 1:50.000 
και έχει όρια: 

Ανατολικά: Ελαιοκτήματα. 

Δυτικά: Δημόσια δασική έκταση και ελαιοκτήματα. 

Βόρεια: Ελαιοκτήματα. 

Νότια: Δημόσια δασική έκταση και αγρούς που έχουν εγκαταλειφθεί, 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Ορίζουμε: 

α) Η αναδάσωση της έκτασης να γίνει με φυσική αναγέννηση. 

β) Η απόφαση αυτή: 

1. Να ισχύει προτού δημοσιευθεί στην Εφημερίδα της Κυβερνήσεως 
και από την κοινοποίησή της στους ενδιαφερομένους. 

2. Να δημοσιευθεί στην Εφημερίδα της Κυβερνήσεως. 

Σπάρτη, 21 Ιανουάριου 1987 
Ο Νομάρχης 
Π. ΣΠΗΛΙΟΠΟΥΛΟΣ 

Αριθ. 2131 π.ε. (3) 

Κήρυξη ως αναδασωτέας έκτασης 6,736 στρεμμάτων στη θέση Ψηλή 
Ράχη περιφέρειας Κοινότητας Δαφνιού Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
' Εχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις για διοικητική αποκέντρωση. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/8.7. 
80, β) 182447/3049/24.9.80. 

5. Την πρόταση του Δασαρχείου Σπάρτης αριθ. 6752/23.12.1986, 
αποφασίζουμε: 

Κηρύσσουμε ως αναδασωτέα, με σκοπό την αποκατάσταση της 
δασικής βλάστησης του είδους ερείκης που καταστράφηκε από παρά¬ 
νομη εκχέρσωση από την άνοιξη του έτους 1986 μέχρι τις 30 Οκτω¬ 
βρίου 1986 τη δημόσια δασική έκταση, εμβαδού έξι στρεμμάτων και 
επτακοσίων τριάντα έξι τετραγωνικών μέτρων (6,736 στρεμμάτων) 
κατηγορίας παρ. 2 άρθρου 3 Ν. 998/79, που βρίσκεται στη θέση 
Ψηλή Ράχη περιφέρειας Κοινότητας Δαφνιού. 

Προσδιορίζεται από τα στοιχεία ΑΒΓ ΔΕΖΗΘΙΑ(α' τμήμα) 
και Α' Β' Γ' Δ' Ε' Ζ' Η’ Α' (β τμήμα) και έχει όρια: 


Α' Τμήμα: 

Ανατολικά: Ελαιαγρό Γεωργ. Πετράκου. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Ελαιαγρό Γεωργίου Τσαρούχα. 

Β' Τμήμα: 

Ανατολικά: Ελαιαγρό Γεωργίου Τσαρούχα. 

Δυτικά: Δημόσια δασική έκταση. 

Βόρεια: Δημόσια δασική έκταση και ελαιαγρό. 

Νότια: Αγρό Χρ. Μανωλάκου και δημόσια δασική έκταση, όπως 
φαίνεται στο συνημμένο διάγραμμα που αποτελεί αναπόσπαστο μέρος 
της απόφασης αυτής. 

Ορίζουμε: 

α) Η αναδάσωση της έκτασης να γίνει με φυσική αναγέννηση, 
β) Η απόφαση αυτή: 

1. Να ισχύει προτού δημοσιευθεί στην Εφημερίδα της Κυβερνήσεως 
και από την κοινοποίησή της στους ενδιαφερομένους. 

2. Να δημοσιευθεί στην Εφημερίδα της Κυβερνήσεως. 

Σπάρτη, 21 Ιανουάριου 1987 
Ο Νομάρχης 
Π. ΣΠΗΛΙΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οιχ. 12702/470 (4) 

Αναστολή οικοδομικών εργασιών στα Ο.Τ. 66, 67, 68, 69 και 70 
στην Τρίπολη Ν. Αρκαδίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/18.12.85 περί Γ.Ο.Κ. και ειδικότερα 
της παρ. 3 του άρθρου 4 αυτού (ΦΕΚ 210Α). 

2. Την υπ’ αρ. οικ. 56253/865 απόφαση (συμπλήρωση της με 
αριθ. 53499/650/13.8.85 απόφαση Υπουργού ΠΕΧΩΔΕ «μεταβί¬ 
βαση αρμοδιοτήτων Υπουργού Περ/ντος, Χωροταξίας και Δημοσίων 
Έργων στο Γενικό Γραμματέα κ.λπ.».). 

3. Την από 22.10.86 αιτιολογική έκθεση της Δ/νσης Γ7, αποφασί¬ 
ζουμε: 

1. Αναστέλλονται επί 6 μήνες οι εργασίες κατεδάφισης, η έκδοση 


αδειών κατεδάφισης και ανέγερσης νέων κτιρίων που βρίσκονται στα 
οικοδομικά τετράγωνα 66, 67, 68, 69, 70 της πόλης της Τρίπολης 
(Ν. Αρκαδίας), όπως αυτά φαίνονται σημειωμένα με σκιαγράφιση στο 
πρωτότυπο τοπογραφικό διάγραμμα σε κλίμακα 1:2000, που θεωρή¬ 
θηκε από τον Προϊστάμενο της Δ/νσης Πολεοδομιχών Εφαρμογών με 
την υπ’ αριθμ. 12702/1987 πράξη του και που συνοπτικό του αντί¬ 
τυπο δημοσιεύεται με την παρούσα απόφαση. 

2. Στην αναστολή δεν περιλαμβάνονται οι εργασίες επισκευών, συ¬ 
ντήρησης και αποκατάστασης των υφισταμένων χτισμάτων, καθώς και 
οι οικοδομικές εργασίες που γίνονται για λόγους υγιεινής και ασφάλειας 
μετά από άδεια της αρμόδιας Πολεοδομικής Υπηρεσίας και σύμφωνη 
γνώμη κατά περίπτωση της αρμόδιας υπηρεσίας του Υπουργείου Πολι¬ 
τισμού για τα κτίρια που έχουν κηρυχθεί διατηρητέα από αυτό και 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 4 Φεβρουάριου 1987 
Ο Γενικός Γραμματέας 
ΑΛΕΞΑΝΔΡΟΣ ΠΑΝΤΑΖΗΣ 

ΑΝΑΚΟΙΝΩΣΕΙΣ 

< 5) 

Ειδοποίηση περί της γενομένης παρακαταθήκης για αναγκαστική 
απαλλοτρίωση ρυμοτομηθέντος ακινήτου. 

Με τη 1779/1963 πράξη τακτοποιήσεως και αναλογισμού αποζη- 
μιώσεως του Πολεοδομικού Γραφείου Θεσσαλονίκης, που επικυρώθηκε 
με την 75046/1963 απόφαση της Νομαρχίας Θεσσαλονίκης απαλλο- 
τριώθηκβ τμήμα οικοπέδου εμβαδού 52 τ.μ. υπό στοιχεία 24 - 25 - 
75-73-24 των φερομένων ως ιδιοκτητών Ιπποκρατείου Νοσοκομείου 
Θεσσαλονίκης και με υπόχρεους καταβολής της αποζημιώσεως τους: 
Καίτη Λαπιδάκη συζ. Αχιλλέως Σιγανίδη, Δημητρίου Ιωάν. Παπαγα- 


ρυφάλλου, Αγγέλου Αστεριού Χατζηΐωάννου και Ιωάννου Θεοχάρη 
Μπάτσιου. Η προσωρινή τιμή μονάδος του τμήματος αυτού καθορί¬ 
σθηκε με την 3924/1982 απόφαση του Μονομελούς Πρωτοδικείου 
Θεσσαλονίκης σε δραχ. 20.000 κατά τ.μ., το σύνολο δε της προσωρινής 
αποζημιώσεως δραχ. 1.040.000 κατατέθηκε στο Υποκατάστημα Θεσ¬ 
σαλονίκης του Ταμείου Παρακαταθηκών και Δανείων, από το οποίο 
εκδόθηκε το 324443/13.10.83 γραμμάτιο παρακαταθήκης, το οποίο 
κατατέθηκε στη συμβολαιογράφο Θεσσαλονίκης Καίτη Σιγανίδου και 
συντάχθηκε η 79557/83 πράξη καταθέσεως αυτής. 

Θεσσαλονίκη, 30 Μαΐου 1986 
Ο Πληρεξούσιος Δικηγόρος 
ΕΜΜΑΝΟΥΗΛ Μ. ΛΑΠΙΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



